Gee die Woord vrye teuels – Koringberg
Erediens: 29 April 2018: Teks: Nehemia 8
Martin Luther en sy tydgenote sou mens kon sê was die “celebrities” van hul dag. As daar ’n Huisgenoot destyds was, sou Luther waarskynlik ’n paar keer die voorblad gehaal het. Tog moet ons erken dat predikers en prediking nie meer vandag so invloedryk is as destyds nie. Dat prediking ook nie meer so sentraal tot ons lewe en aanbidding staan nie. Ons eredienste is vandag korter, kleiner en minder as destyds. Die dae waarvan Lloyd-Jones praat toe prediking nog gesien was as die mees dringendste behoefte van die kerk en die wêreld is lank verby.
In Nehemia 8 word ons herinner dat predeking belangrik is omdat dit die manier is hoe geloof aan ons bemiddel word, en daarom is ‘n terugkeer na die sentraliteit van die kansel miskien juis nodig vandag. Miskien moet ons weer soos Luther dit gestel het, “die Woord vrye teuels gee.”
Prediking was immers nie net die Hervormers se uitdinksel. Ons lees in Nehemia 8 dat Esra reeds duisende jare voor Luther “die wet voor die gemeente gebring het… Hy het daaruit voorgelees… op ‘n houtverhoog…wat vir dié doel gemaak was… hoër…as die hele gemeente…en… die betekenis weergegee sodat die mense kon verstaan.”
03 Mei Maggie Louw
03 Mei Nadine Rust
Tafelgesprekke: SONDAG 25 Heidelbergse Kategismus
Vraag 65: Terwyl ons slegs deur die geloof deel aan Christus en al sy weldade kry, waar kom so ‘n geloof dan vandaan?
Antwoord: Die Heilige Gees werk dit in ons harte (a) deur die verkondiging van die heilige evangelie en versterk dit deur die gebruik van die heilige sakramente (b).
(a) Ef 2:8; 6:23; Joh 3:5; Fil 1:29. (b) Matt 28:19; 1 Pet 1:22, 23.
Vraag 67: Is die Woord en die sakramente albei daarvoor bestem om ons geloof op die offer van Christus aan die kruis as die enigste grond van ons saligheid te wys?
Antwoord: Ja seker, want die Heilige Gees leer ons in die evangelie en verseker ons deur die sakramente dat ons volle saligheid op die enige offer van Christus rus wat aan die kruis vir ons gebring is (a).